Şaristanê Kolnî yê Almanya de Konferansê Kurdîstanê Enternasyonalîstî  dewam keno. Çar hetanê dinya ra xeylêk femînîst, şorişgêr, ekolojîstî beşdarê konferansî benê. Konferansî vizêr dest pêkerdbi.
Roja verêne ya konferansî de xoverdayîşê Kurdîstanî ame ercnayene û sloganê wayîrvejîyayîşê xoverdayîşê Kurdîstanî vejîyayî vernî. Sîyasetmedara kurde Nîlufere Koç, rojnameger Ferda Çetîn, Endamê Meclîsê Essenî yê Die Linke Ciwan Akbulut, Înîsîyatîfê Defend Kurdistan, Riseup4Rojava, Women Defend Rojava, Make Rojava Green Again, têgêrayîşê femînîstî û ekolojîkî, dezgehê çapemenîye, Kurdistan Report û ANF zî tewrê konferansî bîyî.
Ewro zî serrnameyê konferansî 'Ma do senî Înîsîyatîfê Konfederalîzmê Demokratîkî bironê û paradîgmaya Konfederalîzmê Demokratîkî' awan bikerê' yo.
